Udover at være konge af Norge er Håkon nu også medkonge i Sverige.

Kort efter brylluppet gør de svenske stormænd imidlertid oprør og vælger i stedet Albrecht af Mecklenburg til konge i Sverige.

For den 10-årige Margrete gør det ikke den store forskel. Håkon er for det meste ude at rejse, og hun tilbringer derfor det meste af sin tid alene under opsyn af en svensk adelig hofmesterinde.

Dirigerer sin mand

Ingen kan forestille sig, at den unge dronning skal ende med at indtage regeringsmagten og samle de nordiske lande i et fælles rige.

Margretes brev til kong Håkon ”Vide skal I, min kære herre, at jeg og mine tjenere lider stor nød på mad og drikke, så at hverken de eller jeg får, hvad vi behøver (…). Og derfor beder jeg Jer, at I skriver til Westfal (en tysk købmand), at han skal låne mig det, jeg måtte bede ham om og trænger til, og sig til ham, at I vil betale ham det, han låner mig.” - Uddrag fra brevet, der i dag findes på Rigsarkivet i Oslo.

Men allerede som 17-årig viser hun handlekraft og vilje til at tage tøjlerne i egen hånd.

Det kommer blandt andet til udtryk i et brev, som hun skriver til sin mand, da han er ude og rejse.

- Det, hun skriver, er i bund og grund en hård kritik af hendes mands evne til at lede landet, og jeg tror ikke, der er blevet dryppet mange tårer, da han dør 10 år senere, siger Vivian Etting.

Læs også : Guide til middelaldersex: Én dydig og ni meget syndige måder at have sex på

Brevet fortsætter med omtale af diverse sager, hvor Margrete meddeler, hvilke dispositioner hun har truffet, og hvor hun blandt andet beder Håkon om benådning for en forbryder.

- Det vidner om en kvinde, der ikke er bange for at tage bladet for munden, og som er desperat for at træde ind på den politiske scene, siger Vivian Etting.

Margrete griber chancen

Da hendes far Kong Valdemar Atterdag dør få år senere, åbner chancen sig, og Margrete går målbevidst ind i spillet om tronen.

...Det lykkes hende at vinde det danske rigsråds støtte, så det bliver hendes søn, der bliver valgt til Danmarks konge. Vivian Etting

Der er ingen naturlig tronfølger, da hendes bror er død flere år forinden.

Valget står derfor i stedet mellem Margretes femårige søn Oluf og hendes nevø i Mecklenburg.

- Dronning Margrete handler allerede her meget selvstændigt. Det lykkes hende at vinde det danske rigsråds støtte, så det bliver hendes søn, der bliver valgt til Danmarks konge.

- Men da han stadig er en lille dreng, er det hende og Håkon, der bliver hans formyndere og dem, der sammen med rigsrådet skal regere Danmark, fortæller Vivian Etting.

Margrete er på det tidspunkt 23 år gammel og går straks i gang med at udfylde rollen som formynder for sin søn.

Mændene Forbavses

Den første store politiske opgave er at sikre sønnen Olufs herredømme mod mecklenburgerne. Og derefter begynder hun at forhandle en række store reformer på plads.

- Mændene på denne her tid er ikke vant til at sidde og forhandle med en kvinde. Man kan se på de gamle mødereferater, at de forbavses over denne her kvinde, der pludselig træder i karakter.